บาทเปิด 31.97/98 บาทต่อดอลลาร์ แข็งค่า
เงินบาทเปิด 31.97/98 บาทต่อดอลลาร์ แข็งค่า แนวโน้มแกว่งในกรอบ 31.85-32.10 บาทต่อดอลลาร์ ตลาดรอปัจจัยใหม่
1 ก.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.97/98 บาท/ดอลลาร์ แข็งค่าจากวันที่ 30 มิ.ย. ที่ปิดตลาดที่ระดับ 32.06 บาท/ดอลลาร์ เงินบาทปรับตัวแข็งค่าจากเย็นวาน คาดว่าตลอดทั้งวันเงินบาทจะยังทรงตัวอยู่ในกรอบนี้ เพราะยังไม่มีปัจจัยใหม่ที่จะเข้ามามีผลต่อตลาด โดยยังคงเป็นปัจจัยเดิมๆ ในประเทศ เรื่องสถานการณ์การะบาดของไวรัสโควิด-19 ที่ยอดผู้ติดเชื้อและผู้เสียชีวิตรายวัน ยังอยู่ในระดับสูงต่อเนื่องนักบริหารเงิน คาดว่า วันนี้เงินบาทจะเคลื่อนไหวในกรอบ 31.85 - 32.10 บาท/ดอลลาร์